হাজ্জাজ বিন ইউসুফ

thumb
হাজ্জাজ বিন ইউসুফ ( al-Ḥajjāj bin Yūsuf) (জন্ম জুন ৬৬১ খ্রিষ্টাব্দ / ৪০ হিজরি – ৭১৪ খ্রিষ্টাব্দ / ৯৫ হিজরি) ছিলেন আরব প্রশাসক, রাজনীতিবিদ ও উমাইয়া খিলাফতের প্রতিরক্ষা মন্ত্রী।
আজকের সৌদি আরব অর্থাৎ হেজাজের তাইফ শহরে ৬৬১ সালে জন্ম হাজ্জাজের। তার গোত্রের নাম ছিল বনু সাকিফ, এখানেই মহানবী হযরত মুহাম্মাদ (সা) ইসলাম প্রচার করতে এসেছিলেন মক্কা থেকে, ফিরেছিলেন রক্তাক্ত হয়ে। তখন বনু সাকিফ পূজা করতো লাত দেবীর।

হাজ্জাজের পরিবার খুব একটা অর্থবান ছিল না। দরিদ্রই বলা চলে। তার মায়ের নাম ছিল ফারিয়া। বলা হয়ে থাকে, তার বাবা চিকিৎসক ছিলেন। তবে দরিদ্র পরিবারটির অন্যান্য সদস্যরা রাজমিস্ত্রী বা পাথর বয়ে নেবার কাজ করতো। হাজ্জাজের ছোটবেলা নিয়ে একদমই কম জানা যায়। শুধু এটুকু নিশ্চিত যে, একটা পর্যায়ে স্থানীয় স্কুলে পড়াতেন হাজ্জাজ আর তার বাবা। কোনো এক কারণে ছোটকালের হাজ্জাজের ডাকনাম হয়ে গিয়েছিল ‘কুলাইব’ বা ‘কুকুরের বাচ্চা’। 

হাজ্জাজ বুদ্ধিমান এবং কঠোর প্রকৃতির শাসক ছিলেন। তাকে কখনো পৈশাচিকভাবে বর্ণনা করা হলেও আধুনিক ইতিহাসবিদরা এতে পরবর্তীকালের আব্বাসীয় ইতিহাসবিদ ও জীবনীকারদের প্রভাব স্বীকার করেন। তারা উমাইয়া খিলাফতের প্রতি প্রবলভাবে অনুগত হাজ্জাজের বিরোধিতা করতেন। সামরিক কমান্ডারদের বাছাইয়ের সময় হাজ্জাজ বিন ইউসুফ কঠোর নীতি অবলম্বন করতেন। সৈনিকদের র‍্যাঙ্কের ক্ষেত্রে তিনি শৃঙ্খলা আরোপ করেন। এর পদক্ষেপ মুসলিম সাম্রাজ্যের দূর বিস্তৃতিতে সহায়ক হয়েছিল। তিনি সমস্ত গুরুত্বপূর্ণ দলিল আরবিতে অনুবাদের ব্যবস্থা নিশ্চিত করেন এবং প্রথমবারের মত তিনি খলিফা আবদুল মালিককে মুসলিম বিশ্বের জন্য বিশেষ মুদ্রা চালুর ব্যাপারে রাজি করাতে সক্ষম হন। এর ফলে সম্রাট দ্বিতীয় জাস্টিনিয়ানের অধীন বাইজেন্টাইন সাম্রাজ্যের সাথে যুদ্ধ সংঘটিত হয়। ৬৯২ সালে সেবাস্টোপলিসের যুদ্ধে লিওন্টিওস বাইজেন্টাইনদের নেতৃত্ব দেন। যুদ্ধে বাইজেন্টাইনরা পরাজিত হয়।

মুহাম্মাদ বিন কাসিম ছিলেন তার জামাতা। মক্কা দখলের পর তিনি আসমা বিনতে আবু বকরের ছেলে আবদুল্লাহ ইবনুল জুবায়েরকে হত্যা করেন। হাসান বসরীকে বহুবার হত্যার উদ্যোগ নিয়েও ব্যর্থ হয়ে ফিরে আসেন। মৃত্যুর পূর্বে তিনি আল্লাহর কাছে তার জীনে কৃত সকল অত্যাচারের ক্ষমা চেয়ে যে দোয়া করেন তা ইসলামী ইতিহাসের একটি বহুল আলোচিত ও প্রখ্যাত বিষয় হয়ে আছে।

তথ্যসূত্র

গ্রন্থপঞ্জি
Browne, Edward Granville (2002), Islamic Medicine, 16. 
Dennett, Daniel Clement, Conversion and the poll tax in early Islam, 38.
Frye, Richard Nelson, Zarrinkoub, Abdolhossein et al. (London, 1975), Cambridge History of Iran, 4.

Encyclopaedic survey of Islamic culture, Volume 13 By Mohamed Taher  

বিষয়শ্রেণী:তাবেই
বিষয়শ্রেণী:৬৬১-এ জন্ম
বিষয়শ্রেণী:৭১৪-এ মৃত্যু
বিষয়শ্রেণী:উমাইয়া গভর্নর
বিষয়শ্রেণী:ইরাকের উমাইয়া গভর্নর
বিষয়শ্রেণী:উমাইয়া সেনাপতি
বিষয়শ্রেণী:চাচ নামা
বিষয়শ্রেণী:আরব সেনাপতি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:নগর প্রতিষ্ঠাতা
বিষয়শ্রেণী:দ্বিতীয় ফিতনায় সম্পৃক্ত ব্যক্তি
বিষয়শ্রেণী:তাবেয়ী
বিষয়শ্রেণী:আরব্য রজনীর চরিত্র
বিষয়শ্রেণী:মদিনার উমাইয়া গভর্নর